钦定古今图书集成/明伦汇编/氏族典/第390卷 > 李存信
## 钦定古今图书集成/明伦汇编/氏族典/第390卷 > 李存信

按《五代史义儿传》：“存信本姓张氏，其父君政，回鹘李
思忠之部人也。存信从太祖起代北，入关，破黄巢，累
以功为马步军都指挥使，遂赐姓名以为子。存信与
存孝俱为养子，而交恶存孝所为，存信每沮激之，存
孝卒得罪死。而存信数从征伐，以功领郴州刺史。太
祖遣将兵救朱宣，存信屯于莘县，为罗弘信所击败”，
《太祖》将杀之，存信叩头谢罪而免。天复二年卒。